**Tu mă priveai Asinor și-n ochii tăi verzi, eu vedeam primăveri!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu mă priveai Asinor și-n ochii tăi verzi,

eu vedeam primăveri!

M-am visat din nou pe Tanis,

o, regina mea Asinor,

eram amândoi în lumea noastră de vis

plutind peste câmpuri cu flori

și păduri fermecate,

și pluteam amândoi ca într-un dans curgător,

și pluteam Asinor printre nori,

purtați de dulci adieri

cu parfum din livezi,

tu mă priveai Asinor și-n ochii tăi verzi,

eu vedeam primăveri!

Eu știu Asinor, că-ntr-o zi ca-ntr-un vis,

amândoi ne-om trezi în lumea noastră, Tanis

unde curg râuri limpezi înmiresmate de flori,

unde suntem doar noi plutind printre nori,

unde-s păduri minunate cu copaci fermecați,

iar noi, noi vom zbura de-aceleași vise purtați,

unde-s izvoare ce curg susurând să ne cheme,

să le bem apa lor fermecată cu gust de poeme,

unde plouă cu flori uneori și pe noi s-or așterne

acele petale ce poartă povești de iubire eterne!

și tu mă priveai Asinor și-n ochii tăi verzi,

eu vedeam primăveri!